Scusa. E po’?
No, no. Sulamente “scusa”. Sei mis’ ca nun se fa senti’
e m’ha scritto sulamente “scusa”. E che miseria!
Ettore, puo’ vede’ d’addò è partuto ’o messaggio?
Azz! È comme si ’o messaggio fosse partuto d’ ’o compiutèr d’ ’o tuojo,
comme a si ’na perzona, ’nu prugramma, che saccio, ’nu virùss
fosse trasuto ’into ’o compiutèr tuojo e avesse mannato ’stu messaggio.
Comme po’ essere ca quaccheduno fa ’ste ccose
cu’ ’o compiutèr mije e senza ’e se ne fa’ addunà?
Gabbrie’, ’o ssaje meglio ’e me ca Grazia ’o po’ ffa’.
Era capace ’e spertusa’ tutti ’e compiutèr,
finanche cu’ ’nu zico ’e palmare.
’O contranomme suojo, Pandora , fa’ cacà sotto
a chilli ca appezzòttano e compiutèr e tu ’o ssaje meglie ’e me.
Eh, chest’è sicuro, è stat’essa.
Se vede ca t’ha vuluto fa’ capi’ quaccòsa.
A domanda, cchiuttosto, è: che vo’ dìcere sta cazzo ’e parola?
Chìsto è ’o sòleto scrùpulo de’ femmene.
’E femmene apprìmma fanno ’nu maciello
e po’ se senteno ’o mariuolo ’n cuorpo e se vonno fa’ cumpiatì,
danno zizza pe’ gghionta,
pecché po’ te fanno penza‘ a llòro
e tu nun ’ngarre cchiù a t’ ’e leva’ a dint’ ’a capa.
Grazzie Marittie’. Come putarrìa fa’ senza ’e te?
Pavammo, mò? Dimane tengo assaje a che fa’.
Guagliu’, 5 euro e 20.
Sette birre... uttanta cintesimi...
Sette pe’ otto... – Gabbrie’...
...’a fede?
– E po’? – E po’ l’ ’aggio ditto a si vulevame asci’ ’nzieme.
M’ha mannato ’nu messaggio co’ ’a fotografia.
È tale e quale a Monica Bellucci.
E mò faje ’ngelusi’... a Vincent Cassel
› Prufesso’, bbonasera.
– Mario, ’a bonalema! – Cià
Embé, comm’era ’o quartino?
Eh, bellillo, ma ovviamente troppo carastuso.
Raga’, je aggio mangnato già, me pare che vuje avite già vìppeto,
vulimmo i a ffa’ ’na passiata?
– Vabbuò – Vabbuò
Ettore, e n’he vìppeto ’nu poco troppo, stasera?
Je?! A me me pare ca ci avimmo vìppeto
’e stesse birre, stasera.
Je l’aggio sempe suppurtato meglio!
[ridono]
Vabbuò. Scusate.
L’he truvato cchiù l’aniello?
Macché.
Nun l’aggio truvato.
’Sti juorni me va tutto cosa stuorto.
Me sento ’na ’mpressione ’e mancamiento.
Aggio perduto ’o ll’urdemo filo ca m’auniva a Grazia fino a mmò.
Che senso ’e scuramiento.
E chello ca cchiù me ffa ’ntussecà
è che ’o saccio ca nun è ’nu probblema ovèro.
Che d’è n’aniello a si no ’nu simbulo?
Sì, ma e simbuli so’ ’mpurtanti
Sì, e simbuli so’ ’mpurtanti
gli allicuordi, ’e senzazioni, ’e profumi.
Ogni ccosa, tutto chello ca me fa allicurda’ a Grazia
è odiata e desiderata ’nzieme.
Odi et amo
Eh, odi et amo.
E è cchesto chello ca me fa cerca’ chill’aniello
cu’ tutta ’a forza ca se po’.
Eh, ma si nun l’avissa truva’?
Guarda a cheste formicule.
Faticano pe’ fa’ ’na cosa ca è cchiù grossa ’e lloro.
Chella llà nun riesce manco a capi’ ca chella mullìca
è troppa ’ròssa pe’ ’a fa’ trasi’ dint’ ’o nido.
Faticano senza ’e s’allenta’, comme si nun sapessero
ca ’nu cataclisma putarrìa facilmente distruggere tutto chello ca hanno fatto.
Cummattono, vottano, tirano
pecché chesta è a vita llora e nun ne ponno fa’ ’n’at’una.
Ma tu sì, Gabbrie’. ’A vita toja nun po’ essere fernuta
a gghi appriesso ’a ’nu simbulo.
Tu nun si ’na furmicula.
’A strada ’a sciglie tu, ce vaje,
tuorni arreto, cagne pensiero,
accumenci ’a ’nu capo, ammacaro sbaglianno,
’E strade nun so’ accussì strette comme cride.
Cierte vote cunviene cagnà strada, vutà dint’ ’a ’na venella,
e ammacaro
cuccarsi a pensa’. – Marittie’, aspe’!
Otto gruppi sette furmicule
Sette, quattuordici... cinquantaseje
Allora sette pe’ otto fa 56
’a Natura me dà raggione
Pe’ ’a miseria, ’n’ata sceneggiata ’e marionette
scatasciata
› ch'è stato, Tahl Aaràn? – Mannaggia, s’è ’nchiummato tutto cosa.
’Sta vota pe mezzo ’e ’nu sgarrupo dint’ ’o ’nsierto d’ ’e fundazione d’ ’e nummere.
’N ce se pò crede, ’o sgarrupo nun s’è maje sprubbecato
pe’ cchiù ’e quinnece meliarde ’e tiemp-vutamienti.
S’adda cerca’ ’o sgarrupo e fa accumencia’ tutto d’ ’o bigg bbang.
S’adda pure a bada’ a ll’ate sceneggiate.
Guarda cierte vote a ciorta, P’an Deireen,
è stata a marionetta GIT muorto che parla
chella ca ce he passata ’o tiempo a piglia’ ’e nutizie pe’ fora,
a sfruculia’ ’o sgarrupo facenno ’nchiumma’ a sceneggiata.
Sicché. Me so’ sfiziata a ffa a parte d’ ’a mugliera e Gabbriele.
M’ha ’mbarato paricchie ccose.
Certo ca guardanno d’accussì luntano, i terrestri parono proprio
furmichelle.
Copyright © 2005 by A. Veneroso, F. Varone Traduzione e sottotitoli di Francesco Varone con la collaborazione di Gaetano Esposito